Nino Vaccarella je upokojeni italijanski dirkač Formule 1. Debitiral je na domači dirki za Veliko nagrado Italije v sezoni 1961, ko pa je odstopil. V sezoni 1962 je nastopil na treh Velikih nagradah, enkrat se mu ni uspelo kvalificirati na dirko, ob tem pa je dosegel še petnajsto in deveto mesto na domači dirki za Veliko nagrado Italije, kar je njegov najboljši rezultat kariere. Zadnjič je na dirki Formule 1 nastopil v sezoni 1965, zopet na domači dirki za Veliko nagrado Italije, kjer je tokrat osvojil dvanajsto mesto. Leta 1964 je zmagal na dirki 24 ur Le Mansa skupaj z Jeanom Guichetom.